open-index/open-wikipedia-markdown huggingface dataset:
Προσομοίωση

**Προσομοίωση** (αγγλικά: *simulation*) είναι η αναπαράσταση λειτουργίας μιας πραγματικής διαδικασίας ή ενός συστήματος. Προϋποθέτει τη χρήση μοντέλων, τα οποία αποτυπώνουν τα βασικά χαρακτηριστικά και συμπεριφορές του επιλεγμένου συστήματος ή διαδικασίας. Πολύ συχνά χρησιμοποιούνται τεχνολογίες πληροφορικής για την εκτέλεση προσομοιώσεων.

Η τεχνική προσομοίωσης χρησιμοποιείται σε διάφορα πεδία, όπως στις τεχνολογικές εφαρμογές, με σκοπό τη βελτίωση των επιδόσεων, στην εκπαίδευση,  και σε βιντεοπαιχνίδια. Χρησιμοποιείται επίσης για τη μελέτη οικοσυστημάτων  και κοινωνικών συστημάτων με σκοπό την καλύτερη κατανόηση τις λειτουργίας τους. 

## Δείτε επίσης
* Επιστημονικό μοντέλο
* Εικονική πραγματικότητα
* Μοντελοποίηση πολιτικής

## Παραπομπές


Κατηγορία:Επιστημονικό μοντέλο
Γυμναστική στους Θερινούς Ολυμπιακούς Αγώνες 2020

Τα αγωνίσματα της **[[γυμναστική]]ς στους [[Θερινοί Ολυμπιακοί Αγώνες 2020|Θερινούς Ολυμπιακούς Αγώνες 2020]]** θα πραγματοποιηθούν στο Κέντρο Γυμναστικής Αριάκε, από τις 24 Ιουλίου έως τις 8 Αυγούστου 2021. 

Το πρόγραμμα των αγωνισμάτων παραμένει το ίδιο, παρά την έκκληση της Παγκόσμιας Ομοσπονδίας Γυμναστικής για την ύπαρξη ενός αγωνίσματος σχετιζόμενο με το παρκούρ. Η έκκληση δεν πραγματοποιήθηκε, καθώς θεωρήθηκε πιο δίκαιο να είναι ένα ακέραιο άθλημα το παρκούρ, διαφορετικό από τη γυμναστική.

Αρχικά σχεδιασμένη να είναι μια προσωρινή εγκατάσταση, το Γυμναστικό Κέντρο Αριάκε θα λειτουργήσει μόνιμα ως συνεδριακό κέντρο, μετέπειτα των αγώνων.
## Πρόγραμμα

## Μετέχουσες χώρες

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
* **(διοργ.)**
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## Σύνοψη μεταλλίων
### Πίνακας μεταλλίων

### Ενόργανη
;Αγωνίσματα ανδρών

;Αγωνίσματα γυναικών

### Ρυθμική

### Τραμπολίνο

## Παραπομπές



Γυμναστική
Υπηρεσία μιας στάσης

Η **υπηρεσία μιας στάσης** (αγγλικά: *one stop shop*) αναφέρεται στον τόπο όπου παρέχονται πολλές υπηρεσίες. Ο τόπος μπορεί να αναφέρεται σε φυσικό ή σε ηλεκτρονικό χώρο, ιστότοπο. Με τη χρήση υπηρεσιών μιας στάσης οι πολίτες και επιχειρήσεις έχουν τη δυνατότητα να διεκπεραιώνουν σε έναν μόνο τόπο όλες τις απαραίτητες διαδικασίες που αφορούν σε συγκεκριμένο γεγονός. Ο Οργανισμός Οικονομικής Συνεργασίας και Ανάπτυξης (ΟΟΣΑ) προωθεί τις υπηρεσίες μιας στάσης στο πλαίσιο του σχεδιασμού υπηρεσιών με επίκεντρο τον πολίτη.

Στη Ελλάδα η γνωστότερη υπηρεσία μιας στάσης είναι η Υπηρεσία Μιας Στάσης (ΥΜΣ) του Γενικού Εμπορικού Μητρώου (ΓΕΜΗ) που αφορά στη σύσταση εταιρειών. Στην πρώτη φάση εφαρμογής της, η χρήση της υπηρεσίας απαιτούσε την φυσική παρουσία των εταίρων σε υπηρεσία του ΓΕΜΗ. Το 2016 θεσμοθετήθηκε η Ηλεκτρονική Υπηρεσία Μιας Στάσης (e-ΥΜΣ) με την οποία οι ενδιαφερόμενοι μπορούν να συστήσουν εταιρεία χωρίς να επισκεφτούν καμία δημόσια υπηρεσία. Οι εμπλεκόμενες υπηρεσίες, Ανεξάρτητη Αρχή Δημοσίων Εσόδων (ΑΑΔΕ) και Ηλεκτρονικός Εθνικός Φορέας Κοινωνικής Ασφάλισης (e-ΕΦΚΑ) και ΓΕΜΗ ενημερώνονται αυτόματα.

## Πηγές
* OECD, One-Stop Shops for Citizens and Business, (OECD, 2020), ISBN 9789264934801
* e-ΥΜΣ, Σύντομες ερωτήσεις - απαντήσεις για τη σύσταση εταιρείας μέσω Ηλεκτρονικής Υπηρεσίας Μιας Στάσης (e-ΥΜΣ), eyms.businessportal.gr, Ανακτήθηκε στις 15 Ιουλίου 2021

## Εξωτερικοί σύνδεσμοι
* e-ΥΜΣ, https://eyms.businessportal.gr/auth

Κατηγορία:Επιχειρηματικά μοντέλα
Πόνος (μυθολογία)

Ο **Πόνος** είναι η προσωποποίηση της κακουχίας και του μόχθου. Στο επικό ποίημα του Ησιόδου, με τίτλο Η Ασπίδα του Ηρακλή, ο Πόνος ήταν μία από τις πολλές μορφές που απεικονίζονται στην ασπίδα του Ηρακλή. 

## Οικογένεια

### Αναφορά του Ησίοδου
Σύμφωνα με την Θεογονία του Ησιόδου, ο Πόνος ήταν ο μοχθηρός γιος της Έριδας, κόρη της Νυκτός. Μεταξύ των αδελφών του ήταν οι: Λήθη, Λόγοι, Ψευδέα, Όρκος, Νίκεια, Αμφιλογίαι, Ανδροκτασίαι, Υσμίναι, Μάχαι, Δυσνομία, Λιμός, Αλγεία και Άτη.

### Αναφορά του Κικέρωνα
Σε μερικές αναφορές, ο Πόνος ήταν γιος των αρχέγονων θεοτήτων, της Νύκτας και του Έρεβο. Ήταν αδελφός πολλών δαιμόνων.

## Φιλοσοφία
Οι οπαδοί του κινήματος του κυνισμού προωθούν μια ζωή στα πρότυπα του πόνου*.* Για τους οπαδός του κυνισμού, αυτό δεν φαίνεται να σημαίνει πραγματική σωματική εργασία. Ο Διογένης της Σινώπης, για παράδειγμα, ζούσε από την και όχι από την χειρωνακτική εργασία. Αντίθετα, σημαίνει σκόπιμα την επιλογή μιας σκληρής ζωής-για παράδειγμα, φορώντας λεπτό μανδύα και περπατώντας ξυπόλητα το χειμώνα.

## Παραπομπές

Κατηγορία:Κυνισμός
Κατηγορία:Πρόσωπα της ελληνικής μυθολογίας
Πολυμάθεια

Η **Πολυμάθεια** στην Ελληνική μυθολογία ήταν μια από τις τρεις Μούσες οι οποίες είναι αναγνωρισμένες στην Σικυώνα, σύμφωνα με τα έργα του Πλούταρχου. Το όνομά της σημαίνει κυριολεκτικά "πολλή γνώση, πολυμάθεια", και ο Πλούταρχος τη συγκρίνει με Πολύμνια. Κατά τον ίδιο η Πολυμάθεια αποδίδει προτεραιότητα υπέρ της συσσώρευσης και της διατήρησης της γνώσης.

## Παραπομπές

Κατηγορία:Μούσες
Κατηγορία:Σικυώνα
Πλατφόρμα κοινωνικής ευαισθητοποίησης

Η **πλατφόρμα κοινωνικής** **ευαισθητοποίησης** ή **συλλογικής ευαισθητοποίησης** ή **ενημέρωσης** (αγγλικά: community awareness platform, collective awareness platform, CAP) ονομάζεται το μέσο που έχει στόχο την κοινωνική ευαισθητοποίηση των πολιτών με τη χρήση του διαδικτύου. Οι πλατφόρμες κοινωνικής ευαισθητοποίησης έχουν στόχο την ευαισθητοποίηση των ατόμων κυρίως σε θέματα αειφορίας (προστασία περιβάλλοντος, σωστή διαχείριση απορριμμάτων, υδάτινων πόρων) και σε κοινωνικά θέματα (ρατσισμός, σχολικός εκφοβισμός κ.α.). Χαρακτηριστικό τους είναι ότι δεν περιορίζονται στην ενημέρωση, αλλά επιδιώκουν την ενεργό εμπλοκή. Στοχεύουν στην υιοθέτηση πιο υπεύθυνων συμπεριφορών από τους πολίτες και τη συμμετοχή τους στη λήψη αποφάσεων και στην υλοποίηση πολιτικών.

Στην Ευρωπαϊκή Ένωση υλοποιούνται τα προγράμματα Collective Awareness Platforms for Sustainability and Social Innovation (CAPS) με αντικείμενο την ευαισθητοποίηση σε θέματα αειφορίας και κοινωνικής καινοτομίας. 

Στην Ελλάδα πραγματοποιούνται διάφορες δράσεις, όπως το FollowGreen που σε συνεργασία με Δήμους επιβραβεύει την ανακύκλωση

## Πηγές
* Collective Awareness Platforms for Sustainability and Social Innovation, ec.europa.eu, Ανακτήθηκε στις 15 Ιουλίου 2021
* CAPSSI , cappsi.eu, Ανακτήθηκε στις 15 Ιουλίου 2021

## Εξωτερικοί σύνδεσμοι
* Collective Awareness Platforms for Sustainability and Social Innovation
* Collective Awareness Platforms for Sustainability and Social Innovation projects
* FollowGreen
* Υγρότοποι Αττικής
* Log On Back to Life

Κατηγορία:Διαδίκτυο
Κατηγορία:Κοινωνία
Εμσαλινούρ Καντινεφέντι

Η **Εμσαλινούρ Καντινεφέντι** (Οθ. Τούρκικα:امثال نور قادین, *Emsalinur Kadınefendi*, 2 Ιανουαρίου 1866 - 20 Νοεμβρίου 1952) ήταν η έβδομη σύζυγος του σουλτάνου Αμπντούλ Χαμίτ Β΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Yedinci Emsalinur Kadın Efendi Hazretleri***

## Βιογραφία
Η Εμσαλινούρ Καντινεφέντι γεννήθηκε στις 2 Ιανουαρίου 1866 στην Αμπχαζία. Κατά τη διάρκεια του Ρωσοτουρκικού Πολέμου (1877-1878), η οικογένειά της εγκαταστάθηκε στη Σαρπάνκα. Στη συνέχεια μεταφέρθηκε στην Κωνσταντινούπολη, όπου ο πατέρας της την εμπιστεύτηκε στο αυτοκρατορικό χαρέμι μαζί με την αδερφή της. Σύμφωνα με το έθιμο του οθωμανικής δικαστηρίου άλλαξε το όνομα της Εμσαλινούρ.

Η Εμσαλινούρ παντρεύτηκε τον Αμπντούλ Χαμίτ Β΄ στις 20 Νοεμβρίου 1885 στο Παλάτι Γιλντίζ. Της δόθηκε ο τίτλος του "Έκτη Σύζυγος". Στις 30 Νοεμβρίου 1886, ένα χρόνο μετά το γάμο, γέννησε το μοναδικό παιδί της, μια κόρη, την Σαντιγιέ Σουλτάν.

Το 1895, προάχθηκε στον τίτλο της "Πέμπτης Συζύγου". Το 1900, ο Αμπντούλ Χαμίτ Β΄ της χάρισε ένα αρχοντικό στο Νισάντασι. Το 1901, προάχθηκε στον τίτλο του "Τέταρτης Συζύγου". Το 1907 κατασκεύασε ένα τζαμί στη Σαρπάνκα.

Στις 27 Απριλίου 1909, ο Αμπντούλ Χαμίτ Β΄ συνελήφθη και στάλθηκε σε εξορία στη Θεσσαλονίκη. Η Εμσαλινούρ δεν τον ακολούθησε και έτσι παρέμεινε στην Κωνσταντινούπολη.

Η Εμσαλινούρ Καντινεφέντι πέθανε στις 20 Νοεμβρίου 1952 στην Κωνσταντινούπολη σε ηλικία 86 ετών. Είναι θαμμένη στο Κοιμητήριο Γιαχιά Εφέντι στην Κωνσταντινούπολη.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Σαφινάζ Νουρεφσούν Καντινεφέντι

​‎Η **Σαφινάζ Νουρεφσούν Καντινεφέντι** (Οθ. Τούρκικα:صافيناز نورفسن كادينفندي) (Τούρκικα: *Safinaz Nurefsun Kadınefendi*, 1851 - 1908) ήταν η τρίτη σύζυγος του σουλτάνου Αμπντούλ Χαμίτ Β΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Üçüncü Safinaz Nurefsun Kadın Efendi Hazretleri***

## Βιογραφία
Η Σαφινάζ Νουρεφσούν γεννήθηκε το 1851. Ο πατέρας της ήταν ο Σερμέτ Σελίμ Μπέης, ο οποίος πέθανε ενώ πολεμούσε τους Ρώσους. Υπήρξε υπηρέτρια του Ισμαήλ Πασά, του Χεβδίγη της Αιγύπτου, που την χάρισε στον Σουλτάνο Αμπντούλ Αζίζ. Είχε ξανθά μαλλιά, ανοιχτόχρωμο δέρμα και μπλε μάτια, και περιεγράφηκε ως μια όμορφη γυναίκα. Της άρεσε να παίζει βιολί. 

Η Νουρεφσούν παντρεύτηκε τον Αμπντούλ Χαμίτ Β΄ όταν ήταν πρίγκιπας. Δεν είχαν παιδιά. Μετά την άνοδο του Αμπντούλ Χαμίτ Β΄ στο θρόνο το 1876, της δόθηκε ο τίτλος της «Τρίτης Συζύγου». Το 1877, ο Νουρεφσούν και άλλα μέλη της αυτοκρατορικής οικογένειας εγκαταστάθηκαν στο Παλάτι Γιλντίζ, αφού ο Αμπντούλ Χαμίτ Β΄ μετακόμισε εκεί στις 7 Απριλίου 1877.

Η Νουρεφσούν και ο Αμπντούλ Χαμίτ Β΄ δεν μπόρεσαν να είναι πια μαζί, και η Νουρεφσούν ζήτησε διαζύγιο. Ο Αμπντούλ Χαμίτ Β΄ εκπλήρωσε το αίτημά της και της χορηγήθηκε διαζύγιο το 1881. Στη συνέχεια παντρεύτηκε τον Σαφφέτ Μπέη, με τον οποίο είχε έναν γιο, που προς το τέλος της βασιλείας του Αμπντούλ Χαμίτ Β΄ έγινε γραμματέας στο παλάτι.

Η Σαφινάζ Νουρεφσούν Καντινεφέντι πέθανε το 1908 σε ηλικία 56/57 ετών, λίγο πριν από τη διακήρυξη της Δεύτερης Συνταγματικής Εποχής. 

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Όρε

Το **Όρε** ή **Άαρε** (σουηδ. *Åre*) είναι κωμόπολη 3.200 μόνιμων κατοίκων (το 2018) στην κεντρική Σουηδία, με το ομώνυμο χιονοδρομικό κέντρο του να θεωρείται ένα από τα κορυφαία σε ολόκληρη τη Σκανδιναβία.

Το Όρε βρίσκεται στον ομώνυμο δήμο της Κομητείας Γιέμτλαντ, Ωστόσο δεν αποτελεί την έδρα του δήμου, η οποία είναι το Γιέρπεν. Το 25% της οικονομίας του δήμου βασίζεται στον τουρισμό, ιδίως στο αλπικό σκι και την ορεινή ποδηλασία.

## Ιστορία
Ο παλαιός ναός του Όρε ανεγέρθηκε στα τέλη του 12ου αιώνα. 150 και πλέον χρόνια νωρίτερα, ο βασιλιάς της Νορβηγίας Όλαφ ο Ιερός επηρέασε το χωριό και επί αιώνες πολλοί προσκυνητές διέρχονταν από αυτό βαδίζοντας προς το Τρόντχαϊμ. Στα μέσα του 17ου αιώνα εγκαταστάθηκαν στην περιοχή Σαάμι, προκειμένου να επωφεληθούν από τα καλά βοσκοτόπια για ταράνδους. Τον 18ο και τον 19ο αιώνα τα ορυχεία χαλκού στο Φρέο (*Fröå*) αποτελούσαν σημαντικές βιομηχανίες. Ο τουρισμός εμφανίσθηκε με την κατασκευή σιδηροδρομικής γραμμής, το 1882, και το πρώτο ξενοδοχείο στην κωμόπολη ανεγέρθηκε το 1896. Οι βασιλείς της Σουηδίας και της Νορβηγίας έρχονταν να ξεκουραστούν στο Όρε και στο γειτονικό Στόρλιεν από τον 19ο αιώνα. Η ανάπτυξη του τουρισμού από τα τέλη του 20ού αιώνα είχε ως αποτέλεσμα την ανέγερση αρκετών ξενοδοχείων και την ανάπτυξη ψυχαγωγικών και εμπορικών κέντρων στην περιοχή.

## Γεωγραφία
Το Όρε είναι κτισμένο στη βόρεια όχθη της λίμνης Όρεσγεν (*Åresjön*), σε έκταση 649 km², στην κοιλάδα Όρεντάλεν (= «κοιλάδα του Όρε»), σε υψόμετρο 375 έως 400 μέτρων πάνω από την επιφάνεια της θάλασσας και σε γεωγραφικές συντεταγμένες 63°24′ Βόρειο πλάτος και 13°05′ Ανατολικό μήκος. Στα βόρεια του οικισμού υψώνεται το όρος Όρεσκούταν, με το χιονοδρομικό κέντρο. Τα νορβηγικά σύνορα απέχουν από το Όρε το λιγότερο 44 χιλιόμετρα σε ευθεία γραμμή και από την πόλη περνούν η Ευρωπαϊκή οδός E14 και η Κεντρική Σιδηροδρομική Γραμμή (*Mittbanan*), που το συνδέουν με τη μεγάλη πόλη Τρόντχαϊμ της Νορβηγίας και με το Έστερσουντ.

## Παραπομπές


## Εξωτερικοί σύνδεσμοι
* 
* Ηλεκτρονικό περιοδικό για τουρίστες
* Το Άαρε στο ''SkiStar''
* «Åre Sweden», πληροφορίες

Κατηγορία:Πόλεις της Σουηδίας
Καρτάλης

Το ελληνικό επώνυμο **Καρτάλης** μπορεί να αναφέρεται σε κάποιο από τα παρακάτω πρόσωπα, κυρίως μέλη της **[[Οικογένεια Καρτάλη|Οικογένειας Καρτάλη]]** από τη Μαγνησία:

* Αντώνιος Καρτάλης (1866-1923), βουλευτής
* Αριστείδης Καρτάλης (θάν. 1909), αγωνιστής στη Μακεδονική επανάσταση του 1878 και δήμαρχος Τσαγκαράδων
* Γεώργιος Καρτάλης (1908-1957), πολιτικός (υπουργός για σύντομα διαστήματα, δήμαρχος Βόλου και βουλευτής), γιος του Αντωνίου
* Γεώργιος Χ. Καρτάλης (19ος αι.), δήμαρχος Παγασών και βουλευτής Βόλου
* Ιωάννης Καρτάλης (1842-1908), πολιτικός και επιχειρηματίας
* Κωνσταντίνος Καρτάλης (1872-1933), πολιτικός (βουλευτής Λαρίσης και δήμαρχος Βόλου)
* Κώστας Καρτάλης (21ος αι.), καθηγητής φυσικής περιβάλλοντος στο Πανεπιστήμιο Αθηνών, βουλευτής Μαγνησίας (2007-2012)
* Νικος  Καρταλης  (21ος αι.), Καθηγητης Διοικητικης Λογιστικής στο Πανεπιστημιο Δυτ. Μακεδονιας, καταγόμενος από Αλιστράτη Σερρών

Καρταλης
Συνθήκη του Άαχεν (1668)

thumb|355px|Περιοχές και πόλεις που πήρε και έδωσε ο Λουδοβίκος ΙΔ΄ στο Άαχεν το 1668
Η **Συνθήκη του Άαχεν** ή **Συνθήκη του Αιξ-λα-Σαπέλ** του 1668 τερμάτισε τον λεγόμενο Πόλεμο της Διαδοχής ή Πόλεμο της Επανακτήσεως ανάμεσα στη Γαλλία και στην Ισπανία. Υπογράφηκε από τη Γαλλία και την Τριπλή Συμμαχία στις 2 Μαΐου 1668 στο Άαχεν, ενώ η Ισπανία προσυπέγραψε στις 7 Μαΐου 1669. Η Συνθήκη του Άαχεν του 1668 συμπλήρωσε την προκαταρκτική Συνθήκη του Σαιν-Ζερμαίν του ίδιου έτους.

Η Συνθήκη διαμεσολαβήθηκε από την Τριπλή Συμμαχία της Ολλανδικής Δημοκρατίας, της Αγγλίας και της Σουηδίας, που είχαν και ρόλο εγγυητών, στην «Πρώτη Σύνοδο του Αιξ-λα-Σαπέλ». Σύμφωνα με τους όρους της Συνθήκης, ο Λουδοβίκος ΙΔ΄ της Γαλλίας επέστρεψε τρεις πόλεις, τις Καμπραί, Αιρ και Σαιντ-Ομέρ στην Ισπανία. Επίσης επέστρεψε την επαρχία Φρανς-Κοντέ. Από την άλλη, κράτησε για τη Γαλλία τις πόλεις Αρμαντιέρ, Μπεργκ, Σαρλερουά, Κουρτραί (το σημερινό Κόρτρεϊκ), Ντουαί, Φυρν (το σημερινό Βέρνε), Λιλ, Άουντενααρντε και Τουρναί. Οι Λίλ, Αρμαντιέρ, Μπεργκ και Ντουαί θεωρήθηκαν ουσιώδεις για την ενίσχυση των τρωτών βόρειων συνόρων της Γαλλίας και παραμένουν στη Γαλλία μέχρι σήμερα, ενώ η παρακράτηση των Τουρναί, Άουντενααρντε, Κουρτραί, Φυρν, Μπενς, Σαρλερουά και Ατ κρίθηκε απαραίτητη για τη διευκόλυνση μελλοντικών επιθέσεων κατά των Ισπανικών Κάτω Χωρών και της Ολλανδικής Δημοκρατίας.

Η συνθήκη άφησε στη Γαλλία όλες της κατακτήσεις της του 1667 στη Φλάνδρα. Το σχετικό άρθρο της συνθήκης ήταν ασαφές, κάτι που εκμεταλλεύθηκε μετά την Ειρήνη του Νέιμεγεν (1679) ο Λουδοβίκος ΙΔ΄ της Γαλλίας, ώστε να καταλάβει μερικά χωριά και μικρές πόλεις που αποφάσισε ότι ήταν εξαρτώμενες από τις πόλεις και τα εδάφη που τού είχαν παραχωρηθεί το 1668.

## Παραπομπές


## Πηγές
* 
* Phillipson, Coleman: *Termination Of War And Treaties Of Peace*, εκδ. «The Lawbook Exchange», 2010 (1η έκδ. 1916), ISBN 1584778601

## Εξωτερικοί σύνδεσμοι

* Μεταγραφή του κειμένου της Συνθήκης (στη γαλλική), IEG Mainz

Κατηγορία:Συνθήκες της Γαλλίας
Κατηγορία:Συνθήκες της Ισπανίας
Άαχ Χοτέπ Α΄

Η **Άαχ Χοτέπ Α΄** ή **Αχ Χοτπέ** (αγγλ. μεταγραφές *Aahhotep* ή *Ahhotpe*) ήταν βασίλισσα της αρχαίας Αιγύπτου, που έζησε περί το 1560-1530 π.Χ., περί το τέλος της 17ης Δυναστείας, και το όνομά της σημαίνει «ο Ιάχ (ο θεός της Σελήνης) είναι ικανοποιημένος».

Η Άαχ Χοτέπ ήταν κόρη του βασιλιά Σεναχτενρέ και της βασίλισσας Τετισέρι. Παντρεύτηκε τον αδελφό της φαραώ Σεκενενρέ Τάο. Η Άαχ Χοτέπ Α΄ ήταν μακρόβια και άσκησε μεγάλη επίδραση. Για κάποιο διάστημα, κυβέρνησε την Αίγυπτο για λογαριασμό του ανήλικου ακόμα γιου της, του μετέπειτα γνωστού φαραώ Άμωσι Α΄, ιδρυτή της 18ης Δυναστείας.

Μια στήλη από τη βασιλεία του Άμωσι Α΄ περιγράφει την Άαχ Χοτέπ ως κυβερνώσα την Αίγυπτο και εγγυήτρια της ενότητας του λαού της, ιδιότητες που κανονικά αποδίδονταν μόνο στους βασιλείς.

## Παραπομπές


## Πηγές
* Eaton-Krauss, Marianne: «Encore: The Coffins of Ahhotep, the wife of Seqeni-en-Re Tao and mother of Ahmose», στο *Ägypten-Münster*, επιμ. E. Graefe κ.ά., εκδ. Otto Harrassowitz, 2003, σσ. 75-89
* Το λήμμα «Άαχ-Χοτέπ» στην *Εγκυκλοπαίδεια Πάπυρος-Larousse-Britannica*, έκδ. 2006, τόμος 1, σελίδες 52-53

Κατηγορία:Αρχαίες Αιγύπτιες Βασίλισσες και Πριγκίπισσες
Κατηγορία:17η Αιγυπτιακή Δυναστεία
Άβα (Βιρμανία)

Η **Άβα** ή **Ίνουα** ήταν αρχαία αυτοκρατορική πρωτεύουσα της Βιρμανίας, της σημερινής Μιανμάρ, ευρισκόμενη σήμερα στην Περιφέρεια Μανταλέι. Κατά τη διάρκεια των αιώνων λεηλατήθηκε και ξαναχτίστηκε όχι λίγες φορές. Τελικώς εγκαταλείφθηκε μετά την πλήρη καταστροφή της από μια σειρά μεγάλων σεισμών τον Μάρτιο του 1839. Παρά το ότι λίγα μόνο ίχνη του περασμένου μεγαλείου της είναι ορατά σήμερα, η πρώην πρωτεύουσα αποτελεί δημοφιλή τουριστικό προορισμό.

Η Άβα κτίσθηκε στην αριστερή όχθη του μεγάλου ποταμού Ιραουάντι, κοντά στη συμβολή του με τον Μγίτνγκε. (Στο ύψος της Άβα εξάλλου κατασκευάσθηκε η πρώτη στην ιστορία γέφυρα του Ιραουάντι, το 1934.)

## Ονομασίες
Η πρότυπη βιρμανική ονομασία της πόλεως είναι Ίνουα (*Inwa*), λέξη που σημαίνει «είσοδος στη λίμνη» ή «στόμιο της λίμνης». Αλλά στην τοπική άνω βιρμανική διάλεκτο προφέρεται **Άουα** και έτσι είναι γραμμένη σε όλα τα βασιλικά βιρμανικά χρονικά πριν από τη σύγχρονη προτυποποίηση της βιρμανικής. Η συνηθέστερη μεταγραφή στον δυτικό κόσμο, η «Άβα» (*Ava*), προέρχεται από το *Awa* μέσω της πορτογαλικής γλώσσας. Στην κλασική γλώσσα «πάλι» (ινδική γλώσσα των κειμένων του βουδισμού Τεραβάντα, ο οποίος επεκράτησε στη Βιρμανία) το όνομα της πόλεως είναι **Ραταναπούρα**, που σημαίνει «πόλη των πολύτιμων λίθων».

## Πηγές
* Το ομώνυμο λήμμα στην *Εγκυκλοπαίδεια Πάπυρος-Larousse-Britannica*, έκδ. 2006, τόμος 1, σελ. 53

Κατηγορία:Πρώην εθνικές πρωτεύουσες
Κατηγορία:Ιστορία της Μιανμάρ
S/2004 S 37

Ο **S/2004 S 37** είναι ένας φυσικός δορυφόρος του Κρόνου. Η ανακάλυψή του ανακοινώθηκε από τους Scott S. Sheppard, David C. Jewitt και Jan Kleyna στις 8 Οκτωβρίου του  2019 από παρατηρήσεις που πραγματοποιήθηκαν μεταξύ 12 Δεκεμβρίου του 2004 και 2 Φεβρουαρίου του 2006.

Ο S/2004 S 37 έχει διάμετρο περίπου 4 χιλιομέτρων και περιφέρεται γύρω από τον Κρόνο σε μια μέση απόσταση 16.003,3 Gm σε 752,88 ημέρες, με κλίση 164° προς την εκλειπτική, σε οπισθοδρομική κατεύθυνση και με εκκεντρότητα 0,506.

## Παραπομπές


Κατηγορία:Φυσικοί δορυφόροι Κρόνου
Συνδεσιμότητα

Η **συνδεσιμότητα** (αγγλικά: connectivity) αναφέρεται στις υποδομές που καθιστούν δυνατή τη σύνδεση στο διαδίκτυο. Μπορεί να περιλαμβάνουν υποδομές ενσύρματης, ασύρματης ή και δορυφορικής σύνδεσης. 

Η συνδεσιμότητα θεωρείται πλέον δημόσιο αγαθό και αναγκαία προϋπόθεση για τον ψηφιακό μετασχηματισμό των κρατών. Η Ευρωπαϊκή Ένωση συνέταξε το 2010 το Ψηφιακό Θεματολόγιο για την Ευρώπη 2020 (Digital Agenda for Europe 2020) στο οποίο ορίζονται στόχοι για την εξασφάλιση πολύ μεγαλύτερης ταχύτητας πρόσβασης στο διαδίκτυο για κάθε νοικοκυριό. Με τη Βίβλο Ψηφιακού Μετασχηματισμού 2020-2025 η συνδεσιμότητα ορίζεται ως στρατηγικός άξονας παρέμβασης.

Η συνδεσιμότητα αποτελεί μία από τις πέντε βασικές διαστάσεις του Δείκτη Ψηφιακής Ωριμότητας (DESI), που αποτυπώνει την ψηφιακή ωριμότητα ενός κράτους. 

## Πηγές
* The Digital Economy and Society Index (DESI), digital-strategy.ec.europa.eu, Ανακτήθηκε στις 15 Ιουλίου 2021
* Broadband Connectivity in the Digital Economy and Society Index, digital-strategy.ec.europa.eu, Ανακτήθηκε στις 15 Ιουλίου 2021
* Βίβλος Ψηφιακού Μετασχηματισμού, opengov.gr, Ανακτήθηκε στις 15 Ιουλίου 2021

## Εξωτερικοί σύνδεσμοι
* Ψηφιακό Θεματολόγιο για την Ευρώπη
* Digital Agenda for Europe
* Communication – Connectivity for a Competitive Digital Single Market - Towards a European Gigabit Society
* Βίβλος Ψηφιακού Μετασχηματισμού - Συνδεσιμότητα

Κατηγορία:Κοινωνία της πληροφορίας
Κατηγορία:Ψηφιακό χάσμα
Κατηγορία:Διαδίκτυο
Τεκμηριωμένη χάραξη πολιτικής

Η **τεκμηριωμένη χάραξη πολιτικής** ή **πολιτική βασισμένη σε στοιχεία** (αγγλικά: evidence-based policy, EBP) είναι μια ιδέα σύμφωνα με την οποία οι πολιτικές αποφάσεις πρέπει να τεκμηριώνονται από αυστηρά αντικειμενικά δεδομένα. Η ιδέα αυτή έρχεται σε αντίθεση με τη διαδικασία διαμόρφωσης πολιτικών που βασίζεται σε ιδεολογίες ή στην επικαλούμενη «κοινή λογική».

Ο όρος διαδόθηκε από την κυβέρνηση Μπλερ στο Ηνωμένο Βασίλειο. Η κυβέρνηση Μπλερ δήλωσε πως ήθελε να βάλει τέλος την ιδεολογική λήψη αποφάσεων για τη χάραξη πολιτικής. Mια λευκή βίβλος της κυβέρνησης που δημοσιεύθηκε το 1999 (*«Modernizing Government»*) επεσήμανε ότι η κυβέρνηση πρέπει να «χαράσσει πολιτικές που να αντιμετωπίζουν αποφασιστικά τα προβλήματα, να έχουν μακροπρόθεσμο ορίζοντα και να διαμορφώνονται βάσει στοιχείων και όχι ως απόκριση σε βραχυχρόνιες πιέσεις· που να στοχεύουν στην αιτίες και όχι στα συμπτώματα ".

Η μεθοδολογία που χρησιμοποιείται στην τεκμηριωμένη χάραξη πολιτικής, εντάσσεται στην κατηγορία ενός πλαισίου κόστους - οφέλους και δημιουργείται για να εκτιμήσει την καθαρή απόδοση εφαρμογής μιας πολιτικής. Εξαιτίας της δυσκολίας στην ποσοτικοποίηση ορισμένων επιπτώσεων και αποτελεσμάτων, επικεντρώνεται κυρίως στο βαθμό που τα οφέλη θα θα υπερτερούν του κόστους, και όχι στη χρήση συγκεκριμένων τιμών.
## Δείτε επίσης

* Μοντελοποίηση πολιτικής
* Κοινωνική Προσομοίωση

## Παραπομπές


Κατηγορία:Δημόσια Διοίκηση
Αναλυτική μεγάλων δεδομένων

**Αναλυτική μεγάλων δεδομένων** (αγγλικά: big data analytics) ονομάζεται η μεθοδολογία ανάλυσης των μεγάλων δεδομένων. Η ανάλυση των μεγάλων δεδομένων έχει ως στόχο την εξαγωγή χρήσιμων συμπερασμάτων, που αφορούν κυρίως στην ανάδειξη συσχετίσεων και μπορεί να αφορούν σε προτιμήσεις καταναλωτών, σε στοιχεία από το χώρο της υγείας, της εκπαίδευσης, της εγκληματικότητας κλπ. Στην αναλυτική μεγάλων δεδομένων χρησιμοποιούνται μέθοδοι προγνωστικής μοντελοποίησης, στατιστικής και άλλα εργαλεία ανάλυσης.

Οι επιχειρήσεις χρησιμοποιούν τα συμπεράσματα της αναλυτικής ερμηνείας μεγάλων δεδομένων, προκειμένου να μεγιστοποιήσουν τα κέρδη τους, όπως για παράδειγμα προωθώντας εξειδικευμένα και εξατομικευμένα προϊόντα και υπηρεσίες στους πελάτες τους. Στον δημόσιο τομέα αντίστοιχα, τα συμπεράσματα χρησιμοποιούνται για τη λήψη καλύτερων αποφάσεων και την καλύτερη εξυπηρέτηση των πολιτών.

## Δείτε επίσης
* Μεγάλα δεδομένα
* Δομημένα δεδομένα
* Μη δομημένα δεδομένα
* Τεκμηριωμένη χάραξη πολιτικής

## Παραπομπές


## Πηγές
* Laudon, K. και Laudon, J., *Πληροφοριακά Συστήματα Διοίκησης: 11η αμερικανική έκδοση* (μετάφρ. Αρκουδέας Π, επιμελ. Μάνθου Β.), (Κλειδάριθμος 2015) σσ. 516 - 18, 350, ISBN 978-960-461-623-7
* Big Data Analytics, cognizant.com, Ανακτήθηκε στις 15 Ιουλίου 2021

Κατηγορία:Επεξεργασία συναλλαγών
Κατηγορία:Ανάλυση δεδομένων
Κατηγορία:Βάσεις δεδομένων
Σαζκάρ Χανιμεφέντι

Η **Σαζκάρ Χανιμεφέντι** (Οθ. Τούρκικα:سازکار خانم) (Τούρκικα: *Sazkar Hanimefendi*, 8 Μαΐου 1873 - 1945) ήταν η δέκατη σύζυγος του σουλτάνου Αμπντούλ Χαμίτ Β΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Onuncu Sazkar Hanim Efendi Hazretleri***

## Βιογραφία
Η Ζεκιγιέ γεννήθηκε στις 8 Μαΐου 1873 στο Καγιαλάρ του Ανταπαζαρί, ήταν μέλος της ευγενούς οικογένειας της Αμπχαζίας, Μάαν. Ο πατέρας της ήταν ο Ρετζέπ Μπατά Μπέης Μάαν. Ήταν η πρώτη ξαδέρφη της Μπεχιτζέ Χανιμεφέντι, δωδέκατη σύζυγος του Σουλτάνου Αμπντούλ Χαμίτ Β΄. 

Παρουσιάστηκε στο αυτοκρατορικό χαρέμι ​​από την Αμπχαζιανή σύζυγο του Τσορλουλουζάντε Μαχμούτ Τζελαλεντίν Πασά, Μπιντάρ Χανίμ, και πήρε το όνομα Σαζκάρ. Παντρεύτηκε τον Αμπντούλ Χαμίτ Β΄ στις 31 Αυγούστου 1890 στο Παλάτι Γιλντίζ. Της δόθηκε ο τίτλος "Τρίτη τυχερή". Στις 15 Ιουνίου 1891, ένα χρόνο μετά το γάμο, γέννησε το μοναδικό της παιδί, μια κόρη, τη Ρεφιά Σουλτάν.

Στις 27 Απριλίου 1909, ο Αμπντούλ Χαμίτ Β΄ συνελήφθη και στάλθηκε σε εξορία στη Θεσσαλονίκη, και η Σαζκάρ τον ακολούθησε για κάποιο χρονικό διάστημα και επέστρεψε στην Κωνσταντινούπολη το 1910. 

Αρxικά εγκαταστάθηκε με την κόρη της, και αργότερα με την Πεγιεβεστέ Χανιμεφέντι, μια άλλη σύζυγο του Αμπντούλ Χαμίτ Β΄, στο αρχοντικό της στο Σισλί. To 1918 μετά τον θάνατο του Αμπντούλ Χαμίτ Β΄ το επίδομα της Σαζκάρ ως χήρας ήταν 5.000 ακτσές. Το 1920, κάθε επιδότηση αυξήθηκε σε 10.000. Ωστόσο, το 1923, της στερήθηκε εντελώς.

Το 1924, η αυτοκρατορική οικογένεια στάλθηκε σε εξορία. Η Σαζκάρ πήγε στη Βηρυτό του Λιβάνου με την κόρη της, όπου πέθανε το 1945, ενώ έζησε την κόρη της για επτά χρόνια. Θάφτηκε στο Τζαμί του Σουλτάνου Σελίμ της Δαμασκού στη Συρία. 

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Στανοζολόλη

Η **στανοζολόλη** (αγγλικά *stanozolol*, συντομογραφία **Stz**), που πωλείται με διάφορες εμπορικές ονομασίες, είναι φάρμακο ανδρογόνων και ισχυρό αναβολικό στεροειδές (AAS) που προέρχεται από τη διϋδροτεστοστερόνη (DHT). Χρησιμοποιείται επίσης και για τη θεραπεία του κληρονομικού αγγειοοιδήματος. 

Αναπτύχθηκε από την αμερικανική φαρμακευτική εταιρεία Winthrop Laboratories (Sterling Drug) το 1962 και έχει εγκριθεί από την Αμερικανική Υπηρεσία Τροφίμων και Φαρμάκων για ανθρώπινη χρήση, αν και σήμερα δεν διατίθεται πλέον στις ΗΠΑ. Χρησιμοποιείται επίσης στην κτηνιατρική. Χορηγείται από το στόμα σε ανθρώπους ή με ενδομυϊκή ένεση σε ζώα.

Είναι ένα από τα πιο διαδεδομένα αναβολικά φάρμακα που χρησιμοποιούνται, συνήθως ως φάρμακα που βελτιώνουν την αθλητική απόδοση και απαγορεύεται να χρησιμοποιείται σε διοργανώσεις υπό την αιγίδα της Διεθνούς Ένωσης IAAF και πολλών άλλων αθλητικών φορέων. Επιπλέον, η στανοζολόλη έχει περιοριστεί ιδιαίτερα στις ιπποδρομίες των ΗΠΑ.

## Ιστορικό
Το 1962, η στανοζολόλη κυκλοφόρησε στις ΗΠΑ από την Winthrop με το εμπορικό όνομα **Winstrol** και στην Ευρώπη από την Bayer, με την ονομασία **Stromba**.

## Ντόπινγκ στον αθλητισμό
Η στανοζολόλη και άλλα συνθετικά στεροειδή απαγορεύτηκαν για πρώτη φορά από τη Διεθνή Ολυμπιακή Επιτροπή και τη Διεθνή Ένωση Ομοσπονδιών Αθλητισμού το 1974, αφού αναπτύχθηκαν μέθοδοι για την ανίχνευσή τους. 

Υπάρχουν πολλά γνωστά κρούσματα ντόπινγκ στον αθλητισμό με στανοζολόλη από επαγγελματίες αθλητές, με γνωστότερη, πιθανώς, τη χρήση του από τον Μπεν Τζόνσον στους Θερινούς Ολυμπιακούς Αγώνες του 1988, όταν και βρέθηκε θετικός στην ουσία αυτή, με αποτέλεσμα να χάσει το χρυσό μετάλλιο στα 100 μέτρα στον στίβο. Μεταγενέστερα, χρησιμοποιήθηκε ευρέως και από τους αθλητές από μετα-σοβιετικές χώρες. Από το 2015, απαγορεύεται από την WADA και από τον Οργανισμό κατά των Ντόπινγκ των Ηνωμένων Πολιτειών.

## Παρενέργειες
Οι ανεπιθύμητες ενέργειές της περιλαμβάνουν: αρρενοποίηση, ηπατοτοξικότητα, καρδιαγγειακή νόσο και υπέρταση.

## Παραπομπές


Κατηγορία:Στεροειδείς ορμόνες
Κατηγορία:Κτηνιατρικά φάρμακα
Κατηγορία:Ηπατοτοξίνες
Πρίγκιπας Κάρολος Γουσταύος, Δούκας της Σμόλαντ

Ο **Πρίγκιπας Κάρολος Γουσταύος, Δούκας της Σμόλαντ** (Σουηδικά: **Prins Karl Gustav, hertig av Småland**) (25 Αυγούστου 1782 - 23 Μαρτίου 1783) ήταν πρίγκιπας της Σουηδίας.

## Γέννηση
Γεννημένος στο Παλάτι Ντόρτινινχολμ, ο Γουσταύος ήταν ο δεύτερος γιος στο γάμο του βασιλιά Γουσταύου Γ’ (1746–1792) και της βασίλισσας Σοφία Μαγδαληνή(1746–1813) της Σουηδίας. Είχε έναν μεγαλύτερο αδελφό, τον Γουσταύο Αδόλφο, ο οποίος ήταν ο διάδοχος του Θρόνου της Σουηδίας. Το μωρό περιγράφτηκε ως δυνατό, υγιές και μεγάλο, και γεννήθηκε λίγο μετά το θάνατο της μητέρας του Βασιλιά Γουσταύου Γ’. Ο πατέρας τον αγαπούσε πολύ και του είχε ιδιαίτερη αδυναμία.

## Θάνατος
Τον Μάρτιο του 1783, ο νεαρός πρίγκιπας αρρώστησε ξαφνικά, πιθανώς επειδή του δόθηκε ακατάλληλη τροφή και πέθανε 6 μηνών και 23 ημερών. Θάφτηκε στην Εκκλησία Ρίνταρχολμ στη Στοκχόλμη.

Ο πατέρας του πήρε τον θάνατο του πολύ βαριά και λέγεται ότι δεν είχε νιώσει ποτέ τόση θλίψη στην ζωή του, που δεν άντεχε να παρευρεθεί στην κηδεία του μικρού του γιου. Μετά το θάνατο του Κάρολου Γουσταύου, ο Γουσταύος Γ’ ξεκίνησε νέες φάσεις στη ζωή του, ταξιδεύοντας μακριά από τη Σουηδία, αυξάνοντας σταδιακά την ισχύ του ως βασιλιάς και ξεκινώντας τον πόλεμο. Αρκετοί συγγραφείς έχουν αποδώσει την αλλαγή στην προσωπικότητα και τη δραστηριότητά του τουλάχιστον εν μέρει στην έντονη αντίδραση του στο θάνατο του δεύτερου γιου του.  

## Οικόσημο

Αρχείο:Serafimersköld Prince Charles Gustave Duc Smaland 1782-1783 Riddarholmen.svg|Οικόσημο του Πρίγκιπα Κάρολου Γουσταύου, Δούκα της Σμόλαντ.


## Αναφορές

Κατηγορία:Οίκος του Όλντενμπουργκ
Κατηγορία:Πρίγκιπες της Σουηδίας
Προδραστική διακυβέρνηση

Η **προδραστική διακυβέρνηση** (αγγλικά: *proactive government*) αναφέρεται στο μοντέλο διακυβέρνησης όπου η παροχή υπηρεσιών δημόσιου τομέα γίνεται «προδραστικά». Δηλαδή, η παροχή υπηρεσιών ξεκινά με πρωτοβουλία των κυβερνήσεων, χωρίς να χρειάζεται κάποια βοήθεια από τους χρήστες. Η λογική είναι πως αντί να ζητούνται αιτήσεις και πληροφορίες από τους πολίτες, στην προδραστική διακυβέρνηση οι υπηρεσίες παρέχονται στους χρήστες χωρίς αυτοί να χρειαστεί να κάνουν καμία ενέργεια, οι υπηρεσίες ενεργοποιούνται αυτόματα. Η προδραστική διακυβέρνηση προωθείται στα πλαίσια του ψηφιακού μετασχηματισμού των κρατών και αποτελεί την κορυφή της ψηφιακής ωριμότητας. 

Στην Ελλάδα προδραστικές υπηρεσίες δημόσιου τομέα έχουν ενεργοποιηθεί για πρώτη φορά το 2021. Η γνωστότερη και πιο ευρέως χρησιμοποιούμενη αφορά στον προγραμματισμό ραντεβού για τον εμβολιασμό κατά του κορονοϊού. Συγκεκριμένα όσοι πολίτες είναι εγγεγραμμένοι στην υπηρεσία άυλης συνταγογράφησης, λαμβάνουν μήνυμα στο κινητό τηλέφωνό τους με πρόταση για ραντεβού με την ακριβή ημερομηνία, ώρα και τόπο εμβολιασμού.

## Δείτε επίσης
* Ηλεκτρονική διακυβέρνηση
* Ψηφιακός μετασχηματισμός

## Πηγές
* Kuhn P., Balta D. (2020) Service Quality Through Government Proactivity: The Concept of Non-interaction. In: Viale Pereira G. et al. (eds) Electronic Government. EGOV 2020. Lecture Notes in Computer Science, vol 12219. Springer, Cham. 
* Συνέντευξη του Υπουργού Επικρατείας και Ψηφιακής Διακυβέρνησης Κυριάκου Πιερρακάκη στην εφημερίδα «Real News», mindigital.gr, Ανακτήθηκε στις 15 Ιουλίου 2021

Κατηγορία:Κοινωνία της πληροφορίας
Κατηγορία:Ψηφιακό χάσμα
Ρουμπέν Πέρεθ

Ο **Ρουμπέν Σαλβαντόρ Πέρεθ ντελ Μάρμολ** (ισπανικά: *Rubén Salvador Pérez del Mármol*) (26 Απριλίου 1989) είναι Ισπανός επαγγελματίας ποδοσφαιριστής, ο οποίος αγωνίζεται ως αμυντικός μέσος για τον Παναθηναϊκό.

## Σταδιοδρομία σε συλλόγους

### Ατλέτικο Μαδρίτης
Ο Πέρεθ γεννήθηκε στην Έθιχα της Ανδαλουσίας. Έχοντας ξεκινήσει το ποδόσφαιρο στις ακαδημίες νέων της Ατλέτικο Μαδρίτης σε ηλικία 13 ετών, έκανε το ντεμπούτο του για την πρώτη ομάδα στις 15 Μαΐου 2010, σε μια εντός έδρας ήττα με 0-3 εναντίον της Χετάφε, ως αλλαγή.

Στις 25 Ιουλίου 2010, ως μέρος της μεταγραφής του Φιλίπε Λουίς στους *Colchoneros*, ο Πέρεθ δόθηκε με δανεισμό στην Ντεπορτίβο δε Λα Κορούνια για δύο σεζόν. Έκανε το ντεμπούτο του για τους Γαλικιανούς στις 12 Σεπτεμβρίου, παίζοντας 80 λεπτά στην ισοπαλία με 0-0 εναντίον της Σεβίλλης.

Τον Αύγουστο του 2011, μετά τον υποβιβασμό της Ντεπορτίβο, ο Πέρεθ επέστρεψε στην πρώτη κατηγορία και εντάχθηκε στη Χετάφε. Έπαιξε μόνο δέκα παιχνίδια για την ομάδα από τη Μαδρίτη καθ΄ όλη τη διάρκεια της σεζόν 2011-12, σε όλες τις διοργανώσεις.

Τον Ιούνιο του 2012, ο Πέρεθ εντάχθηκε με δανεισμό στη Ρεάλ Μπέτις για τη σεζόν. Τις επόμενες σεζόν, αγωνίστηκε με δανεισμό στις Έλτσε ΚΦ, Τορίνο ΦΚ της Σέριε Α και Γρανάδα ΚΦ, όπου με την τελευταία υπέγραψε μόνιμο τετραετές συμβόλαιο στις 8 Αυγούστου 2015.

### Λεγανές
Στις 9 Αυγούστου 2016, ο Πέρεθ δόθηκε με μονοετή δανεισμό στη ΚΝ Λεγανές. Στις 29 Ιουνίου, ο δανεισμός του παρατάθηκε για ένα ακόμη έτος.

Ο Πέρεθ υπέγραψε τετραετές συμβόλαιο μετά τη διακοπή των σχέσεων με τη Γρανάδα.

### Παναθηναϊκός
Στις 14 Ιουλίου 2021, ο Πέρεθ υπέγραψε διετές συμβόλαιο με τον Παναθηναϊκό.

## Εθνική ομάδα
Ο Πέρεθ έχει 5 συμμετοχές με την Εθνική Ισπανίας Κ-21. Με την Ισπανία Κ-21 κατέκτησε το Ευρωπαϊκό Πρωτάθλημα Κ-21 του 2011.

## Διακρίσεις
**Ατλέτικο Μαδρίτης**

* ΟΥΕΦΑ Γιουρόπα Λιγκ : 2009–10
**Παναθηναϊκός** 

* Κύπελλο Ελλάδος : 2021-22

**Ισπανία Κ-21**

* Ευρωπαϊκό Πρωτάθλημα Κ-21: 2011

## Παραπομπές


## Εξωτερικοί σύνδεσμοι

* 
* 
* 
* Προφίλ στο Transfermarkt.com

Κατηγορία:Ισπανοί ποδοσφαιριστές
Κατηγορία:Ανδαλουσιανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Ατλέτικο Μαδρίτης Β
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Ντεπορτίβο Λα Κορούνια
Κατηγορία:Ποδοσφαιριστές Χετάφε ΚΦ
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Ρεάλ Μπέτις
Κατηγορία:Ποδοσφαιριστές Έλτσε ΚΦ
Κατηγορία:Ποδοσφαιριστές Τορίνο ΦΚ
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στην Ιταλία
Κατηγορία:Ισπανοί ποδοσφαιριστές στο εξωτερικό
Κατηγορία:Ποδοσφαιριστές Γρανάδα ΚΦ
Κατηγορία:Ποδοσφαιριστές ΚΝ Λεγανές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Ηλεκτρονικές υπηρεσίες

**Ηλεκτρονικές** ή **ψηφιακές υπηρεσίες** (αγγλικά: electronic services, e-services) είναι οι υπηρεσίες οι οποίες δίνουν τη δυνατότητα πραγματοποίησης έγκυρων συναλλαγών, χρησιμοποιώντας τεχνολογίες πληροφορικής και επικοινωνιών. Ο όρος αναφέρεται στη χρήση όλων των ηλεκτρονικών καναλιών επικοινωνίας, όπως τηλεφωνικά κέντρα, «έξυπνα» κινητά τηλέφωνα, ψηφιακές τηλεοράσεις κλπ. Όλο και συχνότερα όμως ηλεκτρονικές υπηρεσίες νοούνται οι υπηρεσίες που παρέχονται μέσω διαδικτύου. 

Ηλεκτρονικές υπηρεσίες παρέχονται από ιδιωτικές επιχειρήσεις, κυρίως στα πλαίσια του ηλεκτρονικού επιχειρείν (ή ηλεκτρονικό εμπορίου) και από φορείς της δημόσιας διοίκησης στα πλαίσια της ηλεκτρονικής διακυβέρνησης. 

## Δείτε επίσης

* Ηλεκτρονική διακυβέρνηση
* Υπηρεσία μιας στάσης
* Κινητή διακυβέρνηση
* Ηλεκτρονική ψηφοφορία
* Ηλεκτρονική δημοκρατία
* Κυβερνητική διαδικτυακή πύλη

## Παραπομπές


Κατηγορία:Ψηφιακό χάσμα
Κατηγορία:Ηλεκτρονικό εμπόριο
Κατηγορία:Τεχνολογία πληροφοριών
Κατηγορία:Αναπαράσταση γνώσης
Ψηφιακή ωριμότητα

Η **ψηφιακή ωριμότητα** (αγγλικά: *digital maturity*) αναφέρεται στην ικανότητα ενός οργανισμού να επωφελείται από την υιοθέτηση ψηφιακών τεχνολογιών. Συνεπώς, η ψηφιακή ωριμότητα δεν περιορίζεται στην εφαρμογή, αλλά κυρίως στο βαθμό κατά τον οποίο η χρήση ψηφιακών μέσων συμβάλλει στην αύξηση της αποδοτικότητας ενός οργανισμού. Η ψηφιακή ωριμότητα μπορεί να αναφέρεται στις κυβερνήσεις, σε επιχειρήσεις, καθώς και στα μέλη μιας κοινωνίας ή και σε μεμονωμένα άτομα.

Στην Ευρωπαϊκή Ένωση, αλλά και διεθνώς, υπάρχουν δείκτες που αξιολογούν την ψηφιακή ωριμότητα των χωρών σε επίπεδο κυβερνήσεων, επιχειρήσεών, εργατικού δυναμικού και άλλων επιμέρους τομέων. Οι κυριότεροι δείκτες ψηφιακής ωριμότητας είναι οι παρακάτω:

* Δείκτης ψηφιακής οικονομίας και κοινωνίας (DESI)
* Ο Δείκτης Ανάπτυξης και Ψηφιακής Διακυβέρνησης (EGDI)
* Δείκτης Ανάπτυξης ΤΠΕ (IDI)
* Δείκτης Ψηφιακής Εξέλιξης (DEI)

## Δείτε επίσης
* Ψηφιακός μετασχηματισμός

## Πηγές
* What is Digital Maturity? A short definition of Digital Maturity, techslang.com, Ανακτήθηκε στις 15 Ιουλίου 2021
* Ψηφιακή και τεχνολογική ωριμότητα οικονομίας και επιχειρήσεων, (ΣΕΒ και Deloitte, 2020), Ανακτήθηκε στις 15 Ιουλίου 2021

## Εξωτερικοί σύνδεσμοι
* The Digital Economy and Society Index (DESI)
* E-Government Development Index (EGDI)
* The ICT Development Index (IDI) 
* Digital Evolution Index

Κατηγορία:Κοινωνία της πληροφορίας
Κατηγορία:Ψηφιακό χάσμα
Λυδία Φωτοπούλου

Η **Λυδία Φωτοπούλου** (Καβάλα, 22 Ιουνίου 1956) είναι Ελληνίδα ηθοποιός.

## Βιογραφικό
Γεννήθηκε στις 22 Ιουνίου του 1956 στην Καβάλα, απ' όπου και κατάγεται, ενώ πέρασε τα παιδικά της χρόνια στη Θεσσαλονίκη. Τελειώνοντας το σχολείο ξεκίνησε τις σπουδές της στη Δραματική Σχολή του Κρατικού Θεάτρου Βορείου Ελλάδος. Ξεκίνησε την πορεία της στο θέατρο στις αρχές της δεκαετίας του 1980. Η πρώτη της συνεργασίας ήταν με τον Ανδρέα Βουτσινά . Ακολούθησαν συνεργασίες με τους σκηνοθέτες Μίνω Βολανάκη, Γιώργο Βούρο και άλλους.

### Τηλεόραση
Εμφανίστηκε για πρώτη φορά στην τηλεόραση το 1991 λαμβάνοντας μέρος στο καστ της σκανδιναβικής σειράς ''Amforans gata'', τα γυρίσματα της οποίας πραγματοποιήθηκαν στην Ελλάδα, έχοντας ένα μικρό ρόλο. Το 1993 συνεργάστηκε για πρώτη φορά με τον δημιουργό και σκηνοθέτη Πάνο Κοκκινόπουλο στη σειρά αυτοτελών επεισοδίων του ANT1 ''Ανατομία ενός εγκλήματος''. Εκεί εκείνη τη χρονιά πρωταγωνίστησε στο επεισόδιο *"Απλή Οικογενειακή Ιστορία"* ενώ ακολούθησε οι *"Σχέσεις Στοργής"*. Τη σεζόν 1995-1996 υποδύθηκε τη *Μαρία* στη σειρά εποχής *Τα ψάθινα καπέλλα*, βασισμένο στο ομώνυμο μυθιστόρημα. Το 1998 έκανε μία guest εμφάνιση στην αστυνομική σειρά *[[Νυχτερινό Δελτίο]]*. Την περίοδο 2002-2003 υπήρξε αφηγήτρια στο ντοκιμαντέρ της ΝΕΤ *Εποχές και Συγγραφείς*.

Τη σεζόν 2007-2008 είχε έναν από τους βασικούς ρόλους στη σειρά εποχής του Alpha TV ''Το Δέκα'', σε σκηνοθεσία Πηγής Δημητρακοπούλου. Το 2015 επέστρεψε τηλεοπτικά συνεργαζόμενη με τον Πάνο Κοκκινόπουλο στην ιστορία *"Κάθαρση"* της αστυνομικής σειράς *[[10η εντολή]]*. Το 2019 συνεργάστηκε και πάλι με τον ίδιο σκηνοθέτη στη σειρά ''Ου Φονεύσεις'' και το επεισόδιο *"Υπηρέτρια"*. Από τον Οκτώβριο του 2020 μέχρι 2022 πρωταγωνιστεί στην οικογενειακή κωμική σειρά της ΕΡΤ1 *[[Η τούρτα της μαμάς]]*, των Αποστόλου και Ρήγα, υποδυόμενη την εκκεντρική γιαγιά της οικογένειας *Μαριλού Σέκερη*.  Το 2023 υποδύθηκε την Υβόννη στη σειρά Τρίτος Όροφος της ΕΡΤ1.

Τη σεζόν 2024-25 πρωταγωνιστεί στη σειρά «VIΠ Καλά Γεράματα» στον ρόλο της Λουκίας Παρθενίου , στο κανάλι ΑΝΤ1 *.*

Τη σεζόν 2025-26 πρωταγωνιστεί στη σειρά «Μία Νύχτα μόνο» στον ρόλο της  Αννέζας Παπαμιχάλη, στο κανάλι Mega *.*

### Κινηματογράφος
Έκανε το κινηματογραφικό της ντεμπούτο το 1987 στην ταινία μικρού μήκους *Ατρείδες*. Η επόμενη κινηματογραφικής της συμμετοχή έγινε το 2000 στην ταινία *Αγρύπνια*. Το 2010 ήταν μέρος του καστ της δραματικής ταινίας του Βασίλη Τσελεμέγκου *Επικίνδυνες μαγειρικές*. Το 2017 πρωταγωνίστησε στο δράμα εποχής *[[Πολυξένη: Μια ιστορία από την Πόλη]]*.

### Θεατρικές παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Φιλμογραφία

## Παραπομπές


## Εξωτερικοί σύνδεσμοι

*  στο IMDb
* Σελίδα στο Instagram

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Μαραθώνιος προγραμματισμού

Ένας **μαραθώνιος προγραμματισμού** ή **hackathon** (αγγλικά: hackathon, hack day, hackfest, datathon ή codefest) είναι μια εκδήλωση με αυστηρό χρονικό περιορισμό, όπου συναντιούνται άτομα από τον τομέα των τεχνολογιών πληροφορικής και επικοινωνιών (ΤΠΕ) και εργάζονται για την υλοποίηση πρωτότυπων έργων. Χαρακτηριστικά στοιχεία αυτών των συναντήσεων είναι ο περιορισμένος χρόνος, που ορίζεται συνήθως σε 2 - 3 μέρες και απαιτεί εντατική εργασία, η συνεργασία μεταξύ των συμμετεχόντων και ο στόχος της ανάπτυξης λειτουργικού λογισμικού μέχρι το τέλος της εκδήλωσης. 

Στους μαραθώνιους προγραμματισμού ορίζονται συνήθως συγκεκριμένες κατευθύνσεις, οι οποίες μπορεί να αφορούν στην γλώσσα προγραμματισμού, στο λειτουργικό σύστημα, σε μια διεπαφή προγραμματισμού εφαρμογών (API) κλπ. Σε άλλες περιπτώσεις οι συμμετέχοντες είναι ελεύθεροι να δημιουργήσουν χωρίς περιορισμούς, καινοτόμες εφαρμογές που μπορούν να αξιοποιηθούν επιχειρηματικά. 

Στην Ελλάδα μαραθώνιοι προγραμματισμού οργανώνονται τόσο από δημόσιους όσο και από ιδιωτικούς φορείς. Έχουν συνήθως το χαρακτήρα διαγωνισμού με χρηματικό έπαθλο ή έπαθλο ανταποδοτικού χαρακτήρα, όπως για παράδειγμα τη χρηματοδότηση μιας νεοφυούς επιχείρησης.

## Δείτε επίσης

* Μαραθώνιος επεξεργασιών (ή editathon)

## Πηγές

* Hackathons: ορισμοί, αξία, κριτήρια επιτυχίας, epixeiro.gr, Ανακτήθηκε στις 16 Ιουλίου 2021

## Εξωτερικοί σύνδεσμοι

* The Hackathon Handbook: A complete guide for every hackathon enthusiast
* Hackathons and Events
* Hackathon.com

## Παραπομπές

__ΧΩΡΙΣΠΠ__

Κατηγορία:Αργκό του Διαδικτύου
Βορυσθενίδα

Στην Ελληνική μυθολογία, η **Βορυσθενίδα** είναι το όνομα δύο ξεχωριστών προσώπων: 

* Βορυσθενίδα, μια από τις τρεις Μούσες που ήταν κόρες του Απόλλωνα. Οι αδελφές της ήταν η Απολλωνίδα και η Κηφισώ.
* Βορυσθενίδα, κόρη του Βορυσθένη, θεού του Δνείπερου στη Σκυθία (στη σημερινή Ουκρανία), η γυναίκα που ανέθρεψε τον Ταργίταο από τον Δία.

## Παραπομπές

## Βιβλιογραφία

* Herodotus, *The Histories* with an English translation by A. D. Godley. Cambridge. Harvard University Press. 1920. ISBN&nbsp;. Online version at the Topos Text Project. Greek text available at Perseus Digital Library.
Κατηγορία:Πρόσωπα της ελληνικής μυθολογίας
Κατηγορία:Γυναίκες στην Ελληνική μυθολογία
Κατηγορία:Νύμφες
Κατηγορία:Ναϊάδες
Κατηγορία:Παιδιά του Απόλλωνα
Κατηγορία:Μούσες
Αγκιμπού Καμαρά

Ο **Αγκιμπού Καμαρά** (γαλλικά: *Aguibou Camara*) (γενν. 20 Μαΐου 2001) είναι επαγγελματίας ποδοσφαιριστής από τη Γουινέα, ο οποίος αγωνίζεται ως μεσοεπιθετικός/πλάγιος μέσος για τον Ολυμπιακό. Από τον χειμώνα του 2023, αγωνίζεται ως δανεικός στον Ατρόμητο.

## Σταδιοδρομία σε συλλόγους
Στις 29 Μαρτίου 2019, ο Κάμαρα υπέγραψε το πρώτο επαγγελματικό του συμβόλαιο με τη γαλλική Λιλ ΟΣΚ, με πενταετή συμφωνία. Έκανε το επαγγελματικό του ντεμπούτο σε αγώνα του Κυπέλλου Γαλλίας εναντίον της Ντιζόν στις 10 Φεβρουαρίου 2021 και σημείωσε γκολ στο 15ο λεπτό του παιχνιδιού.

Στις 13 Ιουλίου 2021, εντάχθηκε στον Ολυμπιακό με τετραετές συμβόλαιο.

## Εθνική ομάδα
Ο Καμαρά αγωνίστηκε με τη Γουινέα Κ-17 στο Παγκόσμιο Πρωτάθλημα Κ-17 του 2017. Με τη Γουινέα Κ-20 έπαιξε σε αγώνες για τα προκριματικά του Κυπέλλου Εθνών Αφρικής Κ-20 του 2019. Έκανε το ντεμπούτο του με τη Εθνική Γουινέας ανδρών σε φιλική ήττα με 1-0 από τις Κομόρες στις 12 Οκτωβρίου 2019.

## Παραπομπές


## Εξωτερικοί σύνδεσμοι
* 
* 
* Προφίλ στο Transfermarkt.com

Κατηγορία:Ποδοσφαιριστές από τη Γουινέα
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Γουινέας Κ17
Κατηγορία:Ποδοσφαιριστές Εθνικής Γουινέας Κ20
Κατηγορία:Ποδοσφαιριστές Εθνικής Γουινέας
Κατηγορία:Ποδοσφαιριστές Κυπέλλου Εθνών Αφρικής 2021
Κατηγορία:Ποδοσφαιριστές Λιλ ΟΣΚ
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Ολυμπιακού Πειραιώς Β
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Κυπέλλου Εθνών Αφρικής 2023
Μικρονησιακές βουλευτικές εκλογές 2021

Πραγματοποιήθηκαν **κοινοβουλευτικές εκλογές** στις Ομόσπονδες Πολιτείες της Μικρονησίας στις 2 Μαρτίου 2021,  για την εκλογή δέκα από τις δεκατέσσερις έδρες του Κογκρέσου της Μικρονησίας για διετή θητεία. Δεν υπάρχουν πολιτικά κόμματα και όλοι οι υποψήφιοι κατήλθαν στις εκλογές ως ανεξάρτητοι .

## Εκλογικό σύστημα
Το 14μελές Κογκρέσο έχει δέκα μέλη που εκλέγονται κάθε δύο χρόνια με το πλειοψηφικό σύστημα σε μονοεδρικές εκλογικές περιφέρειες και τέσσερις γερουσιαστές (που εκπροσωπούν καθεμιά από τις 4 πολιτείες, Γιαπ, Τσούουκ, Πονπέι και Κοσράε) που εκλέγονται κάθε τέσσερα χρόνια, πιο πρόσφατα το 2019 και την επόμενη φορά το 2023. 

## Αποτελέσματα

## Παραπομπές


2021
Κατηγορία:Εκλογές του 2021
Γιοσίουο Τζορτζ

Ο **Γιοσίουο Π. Τζορτζ (***Yosiwo P. George,* 24 Ιουλίου 1941 - Αύγουστος 2022) ήταν αντιπρόεδρος των Ομόσπονδων Πολιτειών της Μικρονησίας, επί προεδρίας των Πίτερ Μ. Κρίστιαν και Ντέιβιντ Γ. Πανουέλο , υπηρετώντας από το 2015 έως τον θάνατό του, το 2022. Είναι ο πρώην κυβερνήτης της πολιτείας Κοσράε, πρώην πρέσβης στις Ηνωμένες Πολιτείες, πρώην πρέσβης στο Ισραήλ και πρώην πρέσβης στα Ηνωμένα Έθνη.   Πέθανε από επιπλοκές της COVID-19 τον Αύγουστο του 2022 και ο θάνατός του ανακοινώθηκε στις 14 Αυγούστου. Ήταν παντρεμένος με την Αντιλίζ Τζορτζ και έχουν επτά παιδιά.

## Εξωτερικοί σύνδεσμοι
Βιογραφικά στοιχεία από τον δικτυακό τόπο της Προεδρίας 

## Παραπομπές


Τζορτζ Γ
Ολλανδικές γενικές εκλογές 2010

thumb|right|Γράφημα με τα αποτελέσματα των εκλογών του 2010.
Στις **εκλογές, που διεξήχθησαν στην [[Ολλανδία]] στις 9 Ιουνίου 2010**, έλαβαν μέρος συνολικά 18 κόμματα και στους εκλογικούς καταλόγους ήταν εγγεγραμμένοι 12 εκατομμύρια ψηφοφόροι. To κυβερνών Χριστιανοδημοκρατικό Κόμμα του Γιαν Πέτερ Μπαλκενέντε υπέστη δεινή ήττα, με αποτέλεσμα να παραιτηθεί ο τελευταίος από την πρωθυπουργία αλλά και από την ηγεσία του κόμματος. Το Κόμμα των Φιλελευθέρων αναδείχθηκε τελικά πρώτο κόμμα και ο ηγέτης του, Μαρκ Ρούτε, σχημάτισε κυβέρνηση συνασπισμού με τους δεύτερους Σοσιαλδημοκράτες του Γιομπ Κόεν. Το Ακροδεξιό Κόμμα του Γκερτ Βίλντερς αναδείχθηκε 3η πολιτική δύναμη στο κοινοβούλιο, με 24 έδρες.

## Αποτελέσματα

## Παραπομπές


2010
Κατηγορία:Εκλογές του 2010
Τα χρονικά της Νάρνια: Ο ασημένιος θρόνος

**Τα χρονικά της Νάρνια: Ο ασημένιος θρόνος** (αγγλικά:*The Chronicles of Narnia: Silver Chair*) είναι ένα παιδικό μυθιστόρημα φαντασίας του Κλάιβ Στέιπλς Λιούις, το οποίο εκδόθηκε από τον Geoffrey Bles το 1953. Είναι το τέταρτό βιβλίο απο τα επτά μυθιστορήματα των Χρονικών της Νάρνια (1950–1956), ενώ στις πρόσφατες εκδόσεις είναι ο έκτος τόμος, οι οποίες είναι με βάση την χρονολογική ιστορία της Νάρνιας. Όπως και τα άλλα μυθιστορήματα, εικονογραφήθηκε από την Pauline Baynes και το έργο της διατηρήθηκε σε πολλές μεταγενέστερες εκδόσεις.

Το μυθιστόρημα βασίζεται κυρίως στον κόσμο της Νάρνια, δεκαετίες μετά τα γεγονότα που εξιστορούνται στο βιβλίο Ο Ταξιδιώτης της Αυγής, αλλά λιγότερο από ένα χρόνο αργότερα στην Αγγλία. Ο Βασιλιάς Κάσπιαν Χ είναι πλέον γέρος, αλλά ο γιος του και ο μόνος κληρονόμος του, ο Πρίγκιπας Ρίλιαν, έχει εξαφανιστεί. Ο Ασλάν το λιοντάρι στέλνει δύο παιδιά από την Αγγλία στη Νάρνια σε μια αποστολή για την επίλυση του μυστηρίου: τον Ευστάθιο Σκραμπ, από το προηγούμενο βιβλίο , και την συμμαθήτρια του, την Τζιλ Πωλ.

## Εξωτερικοί σύνδεσμοι
* Τα χρονικά της Νάρνια: Ο ασημένιος θρόνος στο worldcat
* 

Κατηγορία:Μυθιστορήματα φαντασίας
Κατηγορία:Μυθιστορήματα για παιδιά
Κατηγορία:Μυθολογικά όντα στην ποπ κουλτούρα
Κατηγορία:Τα χρονικά της Νάρνια
Κατηγορία:Μυθιστορήματα του 1953
Πλάθα δε τόρος δε λας Αρένας

H **Πλάθα δε τόρος δε λας Αρένας** ήταν αρένα που πραγματοποιούνταν ταυρομαχίες, στη Βαρκελώνη. Η τελευταία ταυρομαχία εκεί, έγινε στις 19 Ιουνίου του 1977, και μέχρι τότε γίνοταν και μουσικές συναυλίες καλλιτεχνών όπως ο Κάρλος Σαντάνα και ο Πάκο ντε Λουθία. Η αρένα για πρώτη φορά άνοιξε τις πόρτες της στο κοινό στις 29 Ιουνίου 1900. Το 2011, μετά από ανακαίνιση, άνοιξε ξανά, αυτή τη φορά ως εμπορικό κέντρο, υπό την ονομασία **Arenas de Barcelona**.

Κατά τα πρώτα χρόνια της λειτουργίας του, υπήρξε αρχικά μέρος που τελούνταν αγώνες πυγμαχίας. Το 1927, το κτίριο αγοράστηκε από τον πλούσιο επιχειρηματία Πέδρο Μπαλανιά, ο οποίος το μετέτρεψε εξ ολοκλήρου ως αρένα για ταυρομαχίες. Κατά τη φρανκική περίοδο στο μέρος συνεχίστηκαν οι ταυρομαχίες. Το 1989, ξεκίνησε μία εκστρατεία κατά των ταυρομαχιών στην Καταλονία. Το 2004, στη Βαρκελώνη πλέον ήταν ενάντια των αγώνων αυτών, ενώ από το 2010, ψηφίστηκαν ως παράνομοι, με συνέπεια η αρένα να σταματήσει τη λειτουργία της.

Το 2009, η Metrovacesa, επένδυσε περί τα 70 εκατομμύρια στην ανακατασκευή του κτιρίου, το οποίο ολοκληρώθηκε τον Μάρτιο του 2011. Το 2015, το εμπορικό κέντρο, έκανε ρεκόρ επισκέψεων, οι οποίοι έφτασαν τα 10.500.000. Ο θόλος του έχει ύψος 27 μέτρων.  

## Παραπομπές


## Εξωτερικοί σύνδεσμοι
* Official website

Κατηγορία:Εμπορικά κέντρα στην Ισπανία
Κατηγορία:Κτίρια και κατασκευές στη Βαρκελώνη